text: Storryger: Nu tror jeg på rygestop
  26 marts 2015 kl. 16.07
  Hun har røget siden hun var kun 16 år gammel. Men nu skal det være slut. Efter 45 år med smøger vil Vibeke Schmidt nu være røgfri med hjælp fra et rygestopkursus fra Sønderborg Kommune.
  Hun har prøvet det før, men uden held. Hverken akupunktur, hypnose eller nogle af de andre fremgangsmåder, hun har forsøgt, har virket, men nu er Vibeke Schmidt sikker på, at hun har knækket koden.
  Hun har kun været røgfri i en uge, men optimismen spirer. Motivationen er stor efter hun har fået konstateret sygdommen KOL og hun endda har fået bevilget et rygestopforløb hos kommunen.
  Lægen har sagt til hende, at hvis hun vil fortsætte med at det liv, hun har, så skal hun kvitte smøgerne. Forløbet hos kommunen hjælper hende meget med rygestopmedicin og gruppesamtaler en gang om ugen i de otte uger, kurset foregår.
  Hør Vibeke Schmidt fortælle hvorfor hun tror på, at denne gang bliver sidste gang, og hun for eftertiden kan kalde sig røgfri (varighed 0:44)
  